Diari Oficial de la Generalitat Valenciana


Sumari del DOGV 5266, del 25-05-2006 (2006/6000)

RESOLUCIÓ de 10 de maig de 2006, del conseller de Justícia, Interior i Administracions Públiques, per la qual es resol la Convocatòria de 21 de novembre de 2005, sobre distribució del Fons d'Ajudes Socials corresponent als anys 2000, 2003 i 2004 per al personal laboral de l'administració del Consell de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5266

Data del DOGV
:   25-05-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/6000


Organisme emissor
:   Conselleria de Justícia, Interior i Administracions Públiques

Tipus de document
:   Resolució

RESOLUCIÓ de 10 de maig de 2006, del conseller de Justícia, Interior i Administracions Públiques, per la qual es resol la Convocatòria de 21 de novembre de 2005, sobre distribució del Fons d'Ajudes Socials corresponent als anys 2000, 2003 i 2004 per al personal laboral de l'administració del Consell de la Generalitat. [2006/S6000]  
Per Orde de 21 de novembre de 2005 del conseller de Justícia, Interior i Administracions Públiques, publicada per Resolució de 28 de novembre de 2005, del secretari autonòmic d'Administracions Públiques, per la qual es disposa la correcció de l'esmentada Orde, DOGV número 5.145, de 29 de novembre de 2005, es convoca el fons d'ajudes socials, per al personal laboral de l'administració del Consell de la Generalitat Valenciana, i es dicten les normes per a la seua distribució.  
De conformitat amb el que disposa l'article 4 de l'esmentada Orde de 21 de novembre, la relació provisional de treballadors i treballadores amb dret a les ajudes i les d'aquells les dades dels quals no constaven totalment o parcialment als registres i arxius corresponents o no complien algun dels requisits establits en la Convocatòria, es va posar de manifest mitjançant inserció d'anuncis als taulers de les corresponents oficines públiques el dia 20 de febrer de 2006.   
La Comissió del Fons d'Ajudes Socials, després de la verificació de les al·legacions presentades, va elevar la proposta de resolució relativa a les ajudes socials dels anys 2000, 2003 i 2004, de data 28 de març de 2006.  
Per tant, i de conformitat amb les competències atribuïdes per l'article 35 k) de la Llei 5/1983, de 30 de desembre, de Govern Valencià, resolc:  
Primer   
1. Concedir l'ajuda social al personal que es relaciona en l'annex I, en la quantia total expressada en l'esmentada relació.   
2. La quantia individualitzada de les ajudes referides als anys 2000, 2003 i 2004 s'ha obtingut dividint l'import total anual entre el nombre total de mesos sol·licitats per tots els treballadors.  
L'import és lineal amb independència de la categoria professional exercida i proporcional al nombre de mesos complets de serveis.   
3. A les quantitats que figuren en l'annex I se'ls aplicarà la retenció legalment establida en concepte de retenció a compte de l'impost sobre la renda de les persones físiques.   
Segon  
1. Desestimar totalment les sol·licituds del personal que es relaciona en l'annex II i per les causes que s'hi indiquen.   
2. Acceptar les renúncies dels drets econòmics corresponents als 12 mesos d'ajudes socials de l'any 2004 de:  
. Pilar Moles Julio  
. Amparo Gual Almarcha  
Tercer   
1. Les quanties atorgades, junt amb els seus romanents, ascendeixen a un milió mil nou-cents divuit euros (1.001.918 euros). El seu pagament el realitzarà la Conselleria de Justícia, Interior i Administracions Públiques, a càrrec de l'aplicació pressupostària 66.24.55.213.50.32, fons d'ajudes socials per al personal laboral de l'administració del Consell de la Generalitat.  
2. L'ingrés de les quanties que corresponen a cada un dels relacionats en l'annex I s'efectuarà:  
. Per al personal que, a la data d'acabament del termini de presentació d'instàncies, es trobava en situació d'alta en la nòmina del personal al servei de l'administració del Consell, a través del compte bancari que tinga indicada per a l'ingrés periòdic de la seua nòmina.  
. Per al personal que, a la data d'acabament del termini de presentació d'instàncies, no es trobava en situació d'alta en la nòmina del personal al servei de l'administració del Consell, en el compte bancari de què haja acreditat ser el titular mitjançant la documentació adjunta al model de sol·licitud d'ajuda.  
Quart  
1. Publiqueu la present Resolució en el Diari Oficial de la Generalitat.   
2. Contra aquesta resolució, es podrà interposar reclamació prèvia a la via judicial laboral, segons el que disposen els articles 125 de la Llei de Règim Jurídic de les Administracions Públiques i del Procediment Administratiu Comú, i 69 del Text Refós de la Llei de Procediment Laboral, aprovat pel Reial Decret Legislatiu 2/1995, de 7 d'abril.   
València, 10 de maig de 2006.. El conseller de Justícia, Interior i Administracions Públiques: Miguel I. Peralta Viñes.